***Amazonul***

 Amazonul mai este numit si Amazonas fiind cel mai mare rau al Terrei prin cele trei coordonate de baza: lungime, suprafata bazinului si debit de apa scurs.

  Lungime:7025 km

  Suprafata bazinului:7 milioane km²

  Situat: America de Sud-Brazilia, Columbia, Ecuador, Peru, Bolivia.

   Strabate de la vest la est aproape intregul continent sud-american, in portiunea lui cea mai lata, aproximativ de-a lungul paralelei de 4° latitudine sudica. Izvoraste prin afluentul sau Ucayali si respectiv Apurimaç, din Anzii Peruvieni, Cordiliera de Chila, masivul nevada Mismi dintr-un lac situat la 5250 m. altitudine numit Intyre.

   Amazonul propriu-zis incepe de la confluenta celor doi mari afluenti Ucayali si Maranon, care se unesc la Nauta, aproape de localitatea Iquitos; pana la unirea cu cel mai mare afluent de pe stanga- Rio Negro, care se produce la Manaus, Amazonul se numeste Solimões.

   In limitele bazinului intra versantii estici ai Anzilor, o parte din Podisul Guianei, partea nordica si centrala a Podisului Braziliei si Amazonia, cea mai mare campie din lume. Cea mai mare parte a cursului se desfasoara intre Ecuator si 5° latitudine sudica, cu consecinte foarte importante in clima regiunii si pentru regimul de scurgere a fluviului. Cursul superior, reprezentat prin Ucayali si Maranon, se inscrie in regiunea muntoasa, andina cu vai inguste, indeosebi a Manonului care curge paralel cu tarmul Pacificului pe o vale de natura tectonica,cu pante mari care confera raurilor viteze de scurgere mari in comparatie cu cele din Campia Amazoniei. Amazonia care are o lungime de la vest la est de 4380 km, cu panta extrem de mica ( la vest 160 m alt. si la est 0 m.) este o zona in care  s-a acumulat un volum enorm de sedimente ( cca. 4000 m grosime).

Raurile afluente la iesirea din podisurile vecine formeaza numeroase cascade si repezisuri.

   Forma bazinului se poate asemana cu o frunza in care nervura principala (Amazonul) colecteaza multi afluenti. Din partea de sud vin Jur, Purus; Madeira, Tapajós, Xingu si Tocantins. Din partea de nord vin Napo, Iça-Putumayo, Japurá si Rio Negro.

   Se estimeaza ca Amazonul culege 11000 de afluenti importanti dintre care 20 au peste 1500 km lungime.

   Latimea apelor Amazonului prpopriu-zis are 2 km la Iquitos si 5 km catre Manaus iar adancimea apei este intre 20 si 50 m.

   In sectorul inferior, catre Oceanul Atlantic, la circa 400 km dupa confluenta cu Xingu, raul se imparte in mai multe brate, separand insula care se constituie intr-o delta de un tip aparte (cea mai mare din lume, de circa 100 000 km²). Aceasta delta este limitata la    nord-vest de bratul principal, Amazonul propriu-zis, iar la sud-est de bratul Para in care se varsa apele raului Tocantins. Cea mai importanta insula din aceasta delta este Marajo fiind cea mai mare.

   Latimea albiei variaza intre 15 si 20 m dar suficienta pentru navigatia vaselor de tonaj maritim.

   Situat in zona ecuatoriala , cu afluenti in ambele emisfere regimul de scurgere este uniform tot timpul anului. In timpul verii boreale aduc ape bogate raurile de pe partea stanga, iar in vara australa cele de pe partea dreapta. Totusi, datorita numarului mare de afluenti din emisfera australa, in august-septembrie, cand raurile de aici au apa putina, se inregistreaza ape scazute pe Amazon. Sunt si situatii, cu totul exceptionale, cand apele mari din cele doua emisfere se suprapun producand inundatii catastrofale.

   Potrivit valori debitului mediu, Amazonul ar detine 17-19% din scurgerea medie a raurilor Terrei.

|  |
| --- |
|  |

 Un fenomen cu totul deosebit care se produce pe Amazon, numit de localnici pororoca este efectul fluxului marin care patrunde in sus pe fluviu

provocand valuri puternice care ajung uneori pana la Santarem, la 1000 km in interior. In estuarul larg de peste 200 km si lung de 350 km pororoca are efecte distrugatoare asupra tarmului, ingreuneaza navigatia spre ocean si chiar descarcarea apelor.

      Navigatia pe Amazon si afluentii sai insumeaza circa 50 000 km, pe fluviul acesta practicandu-se cu vase de tonaj maritim pana la Manaus si cu vase mai mici, pe 4200 km, pana la cascada Pongo de Manseriche, situata pe Maranon, la iesirea acestuia din Anzi.

   Clima bazinului Amazon, calda si umeda in cea mai mare parte si mai uscata in Anzi, cu temperaturi intre 23 si 28°C, precipitatii bogate(1500-3000 mm/an), cu remarcarea unui sezon ploios si unul mai uscat care se accentueaza catre nord si sud in regiunea podisurilor, acestea creaza conditiile cele mai favorabile dezvoltarii unei vegetatii luxuriante de tip ecuatorial, care se suprapune Campiei Amazoniei, formand un adevarat “ ocean verde”- cel mai mare din lume – cu un rol foarte important in reglarea conditiilor de circulatie ale maselor de aer.

    Peisajul Amazoniei, care a devenit tipic pentru zona ecuatoriala,   este extrem de complex, sub aspect hidrologic, floristic si faunistic si care a constituit si va mai dainui sa fie inca mult timp o necunoscuta, datorita conditilor extrem de grele pentru cercetarea tuturor aspectelor care-l definesc.

   Acest peisaj este constituit dintr-o campie inundabila,in imediata apropiere a raului.

   Viata animala este de asemenea extrem de bogata cu circa 20000 de specii de pesti, 1500 specii de batracieni, 6000 pecii de reptile, 450 specii de mamifere,plus numeroase specii de insecte inca neidentificate. Pasarile sunt bine reprezentate prin papagali, adevarata podoaba a padurii, pasarea umbrela, pasarea trompeta si colibrii cu un penaj viu colorat.

   Apele sunt populate cu numeroase specii de pesti cum ar fi piranha, numit si pestele-tigru, tiparul electric lung de 2 metri, pestele-torpila. Atat in apele

fluviului, cat si in cele laterale se intalnesc specii de broasca testoasa si caimani.

   Toata aceasta bogatie floristica si faunistica din Amazonia, unica pe Terra, o data cu ofensiva valorificarii resurselor naturale deosebit de bogate, a inceput sa fie protejata prin mai multe rezervatii si parcuri nationale.

   Populatia din Amazonia este reprezentata prin triburi de indieni.

   Investigarea acetei zone a continuat pana in zilele noastre.

   Amazonia reprezinta in prezent un obiect prioritar pentru Brazilia, Bolivia, Peru si Columbia

**ELEV:MIRCEA CRENGUTA GABRIELA**

**PROF.COORDOANTOR:ȘERBAN GHEORGHE**

**LICEUL I.C. VISSARION CLASA IX-F**